Lav et referat af nedenstående tekst:

Tekst:
Mandag morgen fik eftersøgningen af en 81-årig lettere dement polsk kvinde en lykkelig udgang, da kvinden med taxa ankom på sin søns adresse på Horsøparken i Hobro. TV2 Nord har talt med den 81-åriges søn, der fortæller at hans mor ikke kan huske noget om hvordan hun blev væk eller hvor hun har overnattet. Sønnen selv er dog kommet frem til, at hun har været ved et bekendtskab af familien. Mandag formiddag er både kvinden og hendes søn meget trætte. Kvinden efter sin udflugt og sønnen efter at have ledt efter sin mor natten igennem. Nordjyllands Politi tog også del i eftersøgningen og ledte frem til klokken 05 med hundepatruljer og helikopter for at finde kvinden. De var klar til at fortsætte eftersøgningen mandag, når solen stod op, men sådan gik det som bekendt ikke. Kvinden fandt selv hjem. - Vi er meget glade, meget lettede, siger kvindens søn til TV2 Nord. Politiet skal nu, i samarbejde med familien, have skrevet rapport om hændelserne.

Referat:
81-årig kvinde kan ikke huske hvad der skete, da hun søndag eftermiddag forsvandt efter et besøg hos sin søn.